Gang vu guete Absichte uus zilt uf dr Zwäck vun ere Handlig - nit uf d Handlig sälber. Au guetwilligi Mänsche mache Fähler, un Du sottsch sonigi Fähler natyrli au korrigiere. Du sottsch keini schlächte Aktione toleriere, Du sottsch aber nit eso ufträtte, wie wänn die Fähler mit Absicht gmacht wore wäre. Verbessere d Fähler, aber schimpf nit. S git Benutzer, wu villicht e anderi Meinig hän wie Du. Un au wänn si sich irre, heisst des no lang nit, ass si des Projäkt vun ere Alemannische Wikipedia wän kaputt mache. S isch nie notwändig andere Benutzer e besi Absicht z unterstelle, au wänn die offesichtlig schynt - alli Gegemaßnahme (d. h. Reverts un Sperrige) chenne immer uf s Verhalte un mien nie uf dr Zwäck bezoge wäre.